അഭ്യൂഹങ്ങള് ഒഴിഞ്ഞു ബി.ജെ.പി അധ്യക്ഷനാകാനാകില്ലെന്ന് സുരേഷ് ഗോപി തിരുവനന്തപുരം: ബി.ജെ.പി സംസ്ഥാന അധ്യക്ഷനായി നിയമിതനാകുമെന്ന അഭ്യൂഹങ്ങള് തള്ളി നടനും എംപിയുമായ സുരേഷ് ഗോപി. അധ്യക്ഷ സ്ഥാനത്തേക്ക് രാഷ്ട്രീയപാടവമുള്ള നേതാക്കള് വരുമെന്നും അതിനുള്ള ഒരു തയ്യാറെടുപ്പും താന് നടത്തിയിട്ടില്ലെന്നും സുരേഷ് ഗോപി പറയുന്നു. പാര്ട്ടി അധ്യക്ഷനാകണമെന്ന ഉദ്ദേശം ഒരുകാലത്തും ഉണ്ടായിട്ടില്ല. അതിലേക്ക് എത്തണമെങ്കില് ഇനിയും ഒരുപാട് രാഷ്ട്രീയപാടവം നേടിയെടുക്കേണ്ടതുണ്ടെന്നും അദ്ദേഹം പ്രതികരിച്ചു. നല്ലവരായ ജനങ്ങളുടെ ആവശ്യങ്ങള്ക്ക് അവരുടെ ഒപ്പം മുന്നില് ഓടാന് തയ്യാറായി നില്ക്കുകയാണ് താനെന്നും സുരേഷ് ഗോപി വ്യക്തമാക്കി.The post അഭ്യൂഹങ്ങള് ഒഴിഞ്ഞു ബി.ജെ.പി അധ്യക്ഷനാകാനാകില്ലെന്ന് സുരേഷ് ഗോപി first appeared on MalayalamExpressOnline.